CELEX: 22020A0622(02)
Language: lv
Date: 2019-12-20 00:00:00
Title: Nolīgums vēstuļu apmaiņas veidā starp Eiropas Savienību un Turciju par grozījumu Nolīgumā starp Eiropas Savienību un Turcijas Republiku par Turcijas Republikas dalību Savienības pētniecības un inovācijas pamatprogrammā “Apvārsnis 2020” (2014.–2020. gads)

22.6.2020   
            
            
               LV
            
            
               Eiropas Savienības Oficiālais Vēstnesis
            
            
               L 199/10
            
         
      NOLĪGUMS
      vēstuļu apmaiņas veidā starp Eiropas Savienību un Turciju par grozījumu Nolīgumā starp Eiropas Savienību un Turcijas Republiku par Turcijas Republikas dalību Savienības pētniecības un inovācijas pamatprogrammā “Apvārsnis 2020” (2014.–2020. gads)
      A.   Eiropas Savienības vēstule
      
      Jūsu Ekselence!
      Vēlos pateikties par Jūsu 2017. gada 18. decembra vēstuli, kurā izteikts aicinājums grozīt korekcijas koeficientu, ko piemēro Turcijas Republikas finansiālajam ieguldījumam saskaņā ar Nolīgumu starp Eiropas Savienību un Turcijas Republiku par Turcijas Republikas dalību Savienības pētniecības un inovācijas pamatprogrammā “Apvārsnis 2020” (2014.–2020. gads) (turpmāk “pamatprogrammas “Apvārsnis 2020” asociācijas nolīgums”), 2020. finanšu gadā samazinot to līdz 0 līmenim.
      Lai grozītu korekcijas koeficientu, ir jāgroza pamatprogrammas “Apvārsnis 2020” asociācijas nolīgums, jo īpaši tā II pielikums. Pamatprogrammas “Apvārsnis 2020” asociācijas nolīguma 7. panta 4. punktā paredzēts, ka nolīgumu var grozīt tikai rakstiski pēc pušu abpusējas piekrišanas.
      Tāpēc es gribētu ierosināt grozīt korekcijas koeficientu, ko piemēro Turcijas finansiālajam ieguldījumam saskaņā ar pamatprogrammas “Apvārsnis 2020” asociācijas nolīgumu, kā norādīts šīs vēstules pielikumā.
      Ja piekrītat šim grozījumam, es ierosinātu uzskatīt šo vēstuli un tās pielikumu, un Jūsu atbildi par grozījumu, kas izdarīts, rakstiski vienojoties par pamatprogrammas “Apvārsnis 2020” asociācijas nolīgumu starp Eiropas Savienību un Turcijas Republiku iepriekš minētā 7. panta 4. punkta nozīmē. Šis grozījums būs provizoriski piemērojams no dienas, kad tiks saņemta Jūsu atbildes vēstule, neskarot nevienu citu Turcijas iekšējo procedūru, pirms tiek izteikta galīgā piekrišana uzņemties šā grozījuma saistības.
      Ar cieņu
      
         Briselē, 2019. gada 7. novembrī
         
            
               
            Jean-Eric PAQUET
         
      
      B.   Turcijas Republikas vēstule
      
      Godātais J. E. Paquet kungs!
      Vēlos pateikties par Jūsu 2019. gada 7. novembra vēstuli saistībā ar grozījumu Nolīgumā starp Eiropas Savienību un Turcijas Republiku par Turcijas Republikas dalību Savienības pētniecības un inovācijas pamatprogrammā “Apvārsnis 2020” (2014.–2020. gads), kas parakstīts 2014. gada 4. jūnijā.
      Atsaucoties uz nolīguma 7. panta 4. punktu, kurā paredzēts, ka “[š]o nolīgumu var grozīt tikai rakstiski pēc pušu abpusējas piekrišanas”, es vēlētos apstiprināt, ka Turcija piekrīt grozījumam, kas izklāstīts Jūsu iepriekš minētajai vēstulei pievienotajā pielikumā.
      Apstiprinu, ka Jūsu vēstule ir saņemta, kā arī apstiprinu, ka šī vēstuļu apmaiņa ir uzskatāma par grozījumu, kas izdarīts, rakstiski vienojoties.
      Ar cieņu
      
         Ankarā, 2019. gada 20. decembrī
         
            
               
            Faruk KAYMAKCI
         
      
   
   
      
         PIELIKUMS
         II pielikuma grozījums Nolīgumā starp Eiropas Savienību un Turcijas Republiku par Turcijas Republikas dalību Savienības pētniecības un inovācijas pamatprogrammā “Apvārsnis 2020” (2014.–2020. gads)
         II pielikuma I punkta 3. apakšpunktu Nolīgumā starp Eiropas Savienību un Turcijas Republiku par Turcijas Republikas dalību Savienības pētniecības un inovācijas pamatprogrammā “Apvārsnis 2020” (2014.–2020. gads) aizstāj ar šādu:
         “Lai veicinātu Turcijas Republikas dalību programmā, attiecīgajos finanšu gados tās ieguldījums tiek īstenots, piemērojot korekcijas koeficientu šādi:
         
                      
                  
                  
                     2014. finanšu gads – 1. punktā minēto ieguldījumu un 2. punktā noteikto proporcionalitātes koeficientu reizina ar 0,14,
                  
               
                      
                  
                  
                     2015. finanšu gads – 1. punktā minēto ieguldījumu un 2. punktā noteikto proporcionalitātes koeficientu reizina ar 0,14,
                  
               
                      
                  
                  
                     2016. finanšu gads – 1. punktā minēto ieguldījumu un 2. punktā noteikto proporcionalitātes koeficientu reizina ar 0,14,
                  
               
                      
                  
                  
                     2017. finanšu gads – 1. punktā minēto ieguldījumu un 2. punktā noteikto proporcionalitātes koeficientu reizina ar 0,14,
                  
               
                      
                  
                  
                     2018. finanšu gads – 1. punktā minēto ieguldījumu un 2. punktā noteikto proporcionalitātes koeficientu reizina ar 0,14,
                  
               
                      
                  
                  
                     2019. finanšu gads – 1. punktā minēto ieguldījumu un 2. punktā noteikto proporcionalitātes koeficientu reizina ar 0,14,
                  
               
                      
                  
                  
                     2020. finanšu gads – 1. punktā minēto ieguldījumu un 2. punktā noteikto proporcionalitātes koeficientu reizina ar 0.”